“Astérix y el secreto de la poción mágica” y “El gran baño” arriben a la gran pantalla del cinema Tívoli
2025-07-24

Just en l’equador del mes de febrer, dues noves estrenes arriben a la gran pantalla del cinema Tívoli de Burjassot. En aquesta ocasió, els espectadors i espectadores tenen per davant un cap de setmana, el 15 i el 17 de febrer, per a poder gaudir de “Asterix y el secreto de la poción mágica” i de “El Gran baño”. Durant el mes de febrer, els dissabtes no hi ha programació de cinema perquè el Centre Cultural Tívoli alberga les presentacions de les comissions falleres del municipi.

Així, els més xicotets de la casa, i també els majors que van créixer amb els còmics d’Astérix, podran veure, aquest cap de setmana, les noves aventures del vilatà gal més famós de la Història, que arriben ara a la gran pantalla amb la pel·lícula “Astérix y el secreto de la poción mágica”. Aquesta cinta d’animació en 3D, basada en els mítics personatges creats per Albert Uderzo i *René Goscinny, està dirigida per Alexandre Astier. En el llogaret, després de patir una caiguda per grimpar als arbres a la recerca de vesc, el druida Panoramix pensa que ha arribat l’hora de jubilar-se i de buscar un successor apropiat. El seu objectiu serà llavors trobar un jove druida que siga digne d’aprendre tots els secrets sobre la preparació de la poció màgica que confereix als vilatans una força sobrehumana. En aquesta nova aventura, Astérix i Obélix estaran com sempre al seu costat, però també els romans, que aprofitaran aquesta situació, per a posar-ho difícil. “Astérix i el secret de la poció màgica” (pel·lícula per a xiquets a partir de 6 anys) es projectarà en el Tívoli el divendres 15 de febrer, a les 19h i el diumenge, a les 16:30h.

D’altra banda, el pròxim cap de setmana, també arriba al Tívoli “El gran baño”, una comèdia francesa, òpera prima del també actor Gilles Lellouche (Coses de la edad). No recomanada per a menors de 12 anys, presenta a un grup d’homes quarentons, tots sumits en una profunda crisi existencial, els quals decideixen trencar amb els motles i crear el primer equip local masculí de natació sincronitzada. Els primers esforços no dónen els resultats esperats: els integrants pateixen tot tipus d’insults i escepticisme. Amb l’objectiu de pujar el nivell, l’equip comença a ser entrenat per una excampiona de natació, caiguda en desgràcia. Els nadadors hauran de superar tot tipus de reptes increïbles per a demostrar al món, i a si mateixos, que tenen el necessari per a triomfar. “El gran baño” tindrà les seues projeccions en cinema Tívoli el divendres 15, a les 22:30h i el diumenge 17, a les 19:30h.